|  |
| --- |
| Številka: 010-112/2020/33 |
| Ljubljana, 25. 1. 2023 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:**  | **Program Vlade Republike Slovenije za krepitev integritete in transparentnosti v javnem sektorju 2023 – 2026 – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji S K L E P :1. Vlada Republike Slovenije sprejme Program Vlade Republike Slovenije za krepitev integritete in transparentnosti v javnem sektorju 2023 – 2026 (Program).
2. Vlada Republike Slovenije nalaga nosilcem ukrepov iz Programa, da začnejo izvajati potrebne aktivnosti za izvedbo ukrepov, o katerih bodo vsakih šest mesecev poročali Vladi Republike Slovenije, pri čemer bo vsakokratno skupno poročilo pripravilo Ministrstvo za javno upravo, kot koordinator Programa, enako kot tudi končno poročilo o izvedbi ukrepov po izteku triletnega obdobja.

 Barbara Kolenko Helbl generalna sekretarkaPriloga: * Program Vlade Republike Slovenije za krepitev integritete in transparentnosti v javnem sektorju 2023 – 2026

Sklep prejmejo:* Ministrstvo za javno upravo
* Služba Vlade Republike Slovenije za zakonodajo
* Komisija za preprečevanje korupcije
* Vsa ministrstva
* Služba Vlade RS za digitalno preobrazbo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Mateja Mahovec, v. d. generalne direktorice Direktorata za lokalno samoupravo, nevladne organizacije in politični sistem (DLSNOPS), Ministrstvo za javno upravo
* Natalija Drnovšek, vodja Sektorja za transparentnost, integriteto in politični sistem, DLSNOPS, Ministrstvo za javno upravo
* Urška Gorenc, sekretarka, Sektor za transparentnost, integriteto in politični sistem, DLSNOPS, Ministrstvo za javno upravo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Vlada Republike Slovenije sprejme Program Vlade Republike Slovenije za krepitev integritete in transparentnosti v javnem sektorju 2023 – 2026, ki vsebuje ukrepe za preventivno delovanje v smislu krepitve integritete in transparentnosti (Program). Predvideno je polletno poročanje vladi o izvedenih aktivnostih glede posameznega ukrepa. Program in polletna ter končno poročanje nosilcev bo koordiniralo Ministrstvo za javno upravo, izvajalci ukrepov pa so vladni resorji, v sodelovanju z drugimi deležniki. Ker se bodo nekateri nosilci ukrepov po uveljaviti sprememb in dopolnitev Zakona o državni upravi predvidoma spremenili, se ministrstva kot nosilci ukrepov navedejo opisno, glede na področje njihovega delovanja in področje ukrepa. Drugi deležniki, kot sta Transparency International Slovenia in Komisija za preprečevanje korupcije so sodelovali pri oblikovanju vsebine programa s podajo mnenja in pripomb, ki so bile v največji možni meri upoštevane. Glede na posodobitev Resolucije o preprečevanju korupcije v Republiki Sloveniji (Resolucija) in njenega akcijskega načrta, ki ju pripravlja Komisija za preprečevanje korupcije, se ukrepi iz vladnega programa ob uveljavitvi Resolucije lahko smiselno vključijo v akcijski načrt, ki v tem delu nadomesti vladni program, le ta pa s tem preneha veljati. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev:**Ni finančnih posledic za državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
|   |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Ker gre za mnenje vlade gradiva ni potrebno objavljati. |
| **10. Pri pripravi gradiva so bile upoštevane zahteve iz Resolucije o normativni dejavnosti:** |  / |
| **11. Gradivo je uvrščeno v delovni program vlade:** | NE |
|  **Sanja Ajanović Hovnik** **MINISTRICA** |

PRILOGE:

Program Vlade Republike Slovenije za krepitev integritete in transparentnosti v javnem sektorju 2023 - 2026

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji

S K L E P :

1. Vlada Republike Slovenije sprejme Program Vlade Republike Slovenije za krepitev integritete in transparentnosti v javnem sektorju 2023 – 2026 (Program).
2. Vlada Republike Slovenije nalaga nosilcem ukrepov iz Programa, da začnejo izvajati potrebne aktivnosti za izvedbo ukrepov, o katerih bodo vsakih šest mesecev poročali Vladi Republike Slovenije, pri čemer bo vsakokratno skupno poročilo pripravilo Ministrstvo za javno upravo, kot koordinator Programa, enako kot tudi končno poročilo o izvedbi ukrepov po izteku triletnega obdobja.

 Barbara Kolenko Helbl

 generalna sekretarka

Priloga:

* Program Vlade Republike Slovenije za krepitev integritete in transparentnosti v javnem sektorju 2023 – 2026

Sklep prejmejo:

* Ministrstvo za javno upravo
* Služba Vlade Republike Slovenije za zakonodajo
* Komisija za preprečevanje korupcije
* Vsa ministrstva
* Služba Vlade RS za digitalno preobrazbo

 **Program Vlade** **Republike Slovenije za krepitev integritete in transparentnosti v javnem sektorju 2023 - 2026**

1. **UVOD**

Splošno

***Integriteta****je »celovitost, skladnost, pristnost, poštenost, verodostojnost«. Gre za pojem, ki ga največkrat povezujemo s področjem etike in morale (človekova notranja integriteta; integriteta osebnosti). Pomeni skladno, dobro, etično delovanje in odgovornost posameznikov in organizacij, delovanje, s katerim se prizadeva za preprečevanje in odpravljanje tveganj, da ne bi bila oblast, funkcija, pooblastilo ali druga pristojnost za odločanje, uporabljena v nasprotju z zakonom, pravno dopustnimi cilji, etičnimi kodeksi ter v škodo posamezniku ali organizaciji.[[1]](#footnote-1)*

Nobena država ali družba v sodobnem svetu ni povsem odporna proti pojavom korupcije in pomanjkanju integritete, ki se začne pri osebi, nadaljuje v organiziranih oblikah opravljanja dela in poslovanja, posledično pa jo najdemo v vseh porah družbe, celotne države. Javni sektor pri tem ni izjema. Po podatku, ki ga je Komisija za preprečevanje korupcije (KPK) objavila konec leta 2021, Slovenija letno zaradi korupcije izgubi 3,5 milijarde evrov. Kot so pojasnili, škodni znesek izvira iz ocene raziskave Evropske stranke zelenih (European Greens), ki je leta 2018 ugotovila, da je strošek korupcije v EU-ju okoli 1000 milijard evrov na ravni letnega BDP-ja EU-ja.

Čeprav nekatere nevladne organizacije kritično ocenjujejo odnos in ukrepanje dosedanjih slovenskih vlad v boju proti korupciji, ter ob tem ocenjujejo**,** da je stagnacija na področju preprečevanja korupcije posledica večletnega pomanjkanja temeljitejših reform, težav pri izvajanju sprejetega zakona ter nekaterih slabih praks, ki so se vzpostavile skozi čas, prizadevanja in ukrepi preteklih vlad v korist večanja integritete in transparentnosti v slovenskem javnem sektorju vendarle niso bili spregledani s strani Evropske Komisije, GRECO in OECD. Namreč, na podlagi doslej izvedenih treh vladnih programov, ki so naslavljali ukrepe za krepitev integritete in transparentnosti, je bilo izvedenih veliko aktivnosti, izvedeni pa so bili ukrepi kot so številna usposabljanja za zaposlene v javnem sektorju in tudi za funkcionarje v vladi in ministrstvih, za javne uslužbence v javnih zavodih, agencijah in drugih osebah javnega prava, enako pa tudi za zaposlene v upravah lokalnih skupnosti. Izdelanih je bilo nekaj aplikacij, ki omogočajo večjo transparentnost porabe javnega denarja, tudi na področju javnega naročanja. Vsi dosedanji tovrstni programi so bili zaključeni uspešno in so javno objavljeni.

1. **Predstavitev in namen programa**

Program Vlade Republike Slovenije za krepitev integritete in transparentnosti javnega sektorja 2023 – 2026 (Program) predstavlja akcijski načrt ukrepov z nosilci, sodelujočimi in roki za izvedbo ukrepov Zavedajoč se dejstva, da gre za preventivno delovanje, za odpravo tveganj za pojave korupcije ter z namenom okrepitve integritete v javnem sektorju, so mnogi od ukrepov oblikovani razvojno ter usmerjeni v cilje, ki bodo izgrajeni postopoma, predstavljali pa bodo odločen prispevek k želenemu cilju. Program predvideva nadaljnje izvajanje nekaterih ukrepov, ki so bili že v prejšnjih programih opredeljeni kot trajni – tu gre večinoma za usposabljanja, pripravo gradiv z vsebinami, ki jih ureja Zakon o integriteti in preprečevanju korupcije (ZIntPK), s poudarki na vsebinah, ki se v praksi ne izvajajo zadostno ali pravilno. V program so vključena usposabljanja z namenom osveščanja, ki jih izvaja tako Upravna akademija Ministrstva za javno upravo, Center za izobraževanje v pravosodju, ki deluje v okviru Ministrstva za pravosodje, kot tudi usposabljanja, ki jih izvaja KPK. Program nadalje vključuje dva od doslej neizvedenih ukrepov, katerih dokončna izvedba pa ne zahteva več veliko časa in aktivnosti. K že uveljavljenim vsebinam, bomo v sodelovanju s Transparency International Slovenia (TI) - nevladno organizacijo, ki deluje na področju krepitve integritete in preprečevanja korupcije, sooblikovali vsebine usposabljanj, ki bodo vključevale ugotovitve glede nepravilnost iz prakse, ki jih pri izvajanju svojega poslanstva zaznava TI in, ki lahko prispevajo k izboljšanju delovanja javnega sektorja. Ukrepi, ki v programu sodijo med nove, so razvrščeni po področjih delovanja vladnih resorjev (zdravstvo, okolje in prostor, kmetijstvo, šolstvo in šport, gospodarski razvoj in tehnologija in drugih), delovanja drugih subjektov javnega sektorja, poleg tega pa vsebuje tudi priporočila, ki naslavljajo uprave lokalnih skupnosti. Nekateri od ukrepov se nadalje nanašajo na ravnanje in vedenje javnih funkcionarjev ter na postopke in ukrepanje inšpekcijskih organov. Oblikovanje ukrepov ter področja, ki jih ti naslavljajo, so bila določena upoštevajoč zadnji dve letni poročili KPK ter njene Ocene stanja, zato obsegajo aktualno problematiko in pomanjkljivosti, bodisi zakonske ureditve na nekaterih področjih, prav tako pa ravnanja ter postopke v praksi, ki od takšne ureditve odstopajo, ali je ne izvajajo v celoti.

V skladu z odločitvijo Vlade se bodo aktivnosti za izvedbo ukrepov iz Programa začele izvajati nemudoma, pri čemer bodo nosilci ukrepov Vladi poročali o izvedenih aktivnostih vsakih šest mesecev od sprejetja Programa. Roki izvedbe posameznega ukrepa so pri tem določeni glede na predlog izvajalcev, oziroma po presoji Ministrstva za javno upravo, če izvajalci predloga glede roka izvedbe ukrepa niso podali, prav tako cilji in kazalniki posameznega ukrepa v okviru programa. Glede na posodobitev Resolucije o preprečevanju korupcije v Republiki Sloveniji (Resolucija) in njenega akcijskega načrta, ki ju pripravlja Komisija za preprečevanje korupcije, se ukrepi iz vladnega programa ob uveljavitvi Resolucije lahko smiselno vključijo v akcijski načrt, ki v tem delu nadomesti vladni program, le ta pa s tem preneha veljati.

Glede na to, da se v času sprejemanja Programa pripravljajo spremembe in dopolnitve Zakona o državni upravi, ki sledijo Zakonu o spremembah Zakona o Vladi Republike Slovenije – ZVRS-J (Uradni list RS, št. 163/22 z dne 27. 12. 2022) in na podlagi katerih se bodo določena področja dela oziroma pristojnosti izvajale pod drugo resorno pristojnostjo, kot po sedanjem Zakonu o državni upravi, se v izogib popravljanju nosilcev ukrepov v Programu nosilci posameznega ukrepa določijo glede na področje pristojnosti in ne z navedbo naziva posameznega ministrstva.

1. **TRAJNI UKREPI V JAVNEM SEKTORJU:**

**1.a**

**Usposabljanje za javne uslužbence in funkcionarje v državnih organih, upravah lokalnih skupnosti in drugih osebah javnega prava** – ministrstvo, pristojno za javno upravo - Upravna akademija - v sodelovanju s KPK in ministrstvom, pristojnim za notranje zadeve.

**1.b**

**Osveščanje pravosodnih organov in pravosodnih poklicev** **v širšem smislu na področju zagotavljanja etike in integritete –** ministrstvo, pristojno za pravosodje.

**1.c**

**Osveščanje za večjo integriteto in transparentno delovanje predstavnikov države v nadzornih organih poslovnih subjektov, v katerih ima država večinski delež ali prevladujoč vpliv** – ministrstvo, pristojno za finance; sodelujoči: ministrstvo, pristojno za javno upravo, ministrstvo, pristojno za gospodarstvo, KPK in SDH.

**1.d**

**Krepitev integritete in transparentnosti pri postopkih javnega naročanja** –ministrstvo, pristojno za javno upravo - Upravna akademija izvaja delavnice v okviru modula: Javno naročanje in obvladovanje korupcijskih tveganj.

1. **DOKONČANJE ZAČETIH UKREPOV IZ PROGRAMA VLADE 2017- 2019:**

**2.a**

**Zagotovitev učinkovitega gospodarjenja z državnimi nepremičninami –** ministrstvo, pristojno za javno upravo(Gospodar);

**2.b**

**Sistemska ureditev oziroma dopolnitev ureditve delovanja in financiranja invalidskih, humanitarnih in športnih organizacij z namenom odprave tveganj za korupcijo in neracionalno porabo finančnih sredstev –** ukrep se bo nadalje izvajal znotraj ministrstva, pristojnega za gospodarstvo, po prenosu navedenih pristojnosti iz ministrstva, pristojnega za izobraževanje, znanost in šolstvo.

1. **NOVI UKREPI:**

*3A: INTEGRITETA IN TRANSPARENTNOST JAVNE UPRAVE*

**3A.1 UKREPA ZA VSA PODROČJA**

**3A.1a RAZŠIRITEV VSEBIN USPOSABLJANJ ZA JAVNE USLUŽBENCE IN FUNKCIONARJE V DRŽAVNIH ORGANIH, UPRAVAH LOKALNIH SKUPNOSTI IN DRUGIH OSEBAH JAVNEGA PRAVA**

**Nosilec:** ministrstvo, pristojno za javno upravo, v sodelovanju s Transparency International Slovenia (TI) in KPK;

**Namen in cilj ukrepa:** dopolniti vsebine usposabljanj s primeri, ki jih v praksi zaznavajo nevladne organizacije s področja integritete in preprečevanja korupcije;

**Način izvedbe:** dopolnitev vsebin usposabljanj glede na dejansko zaznane probleme in dileme v praksi;

**Kazalci:** število izvedb usposabljanj z dopolnjenimi vsebinami, število udeležencev usposabljanj in njihova ocena ustreznosti vsebine ter dodane vrednosti glede na obseg poznavanja tematike pred usposabljanji; izhodiščna vrednost trenutno 0;

**Rok izvedbe:** 2024

**3A.1b PREVERJANJE POZNAVANJA INSTITUTOV ZAKONA O INTEGRITETI V DRŽAVNIH ORGANIH IN UPRAVAH SAMOUPRAVNIH LOKALNIH SKUPNOSTIH**

**Nosilec:** ministrstvo, pristojno za javno upravo, v sodelovanju s TI in KPK;

**Namen in cilj ukrepa:** analiza stanja in potreb po dodatnem usposabljanju zaposlenih glede na ugotovljeno raven in obseg poznavanja veljavne zakonske ureditve;

**Način izvedbe:** anonimna elektronska anketa;

**Kazalci:** izvedena anketa in analiza ugotovitev, z namenom sprememb ali dopolnitev vsebin usposabljanj;

**Rok izvedbe:** 2024

**3A.1c** **TRANSPARENTNOST – SPODBUJANJE OBJAVE JAVNIH PODATKOV V ODPRTIH FORMATIH**

**Nosilec:** ministrstvo, pristojno za javno upravo, v sodelovanju z ministrstvom, pristojnim za digitalno preobrazbo in z Informacijskim pooblaščencem;

**Namen in cilj ukrepa:** usposobitev javnih uslužbencev in funkcionarjev v vladi in ministrstvih o pomenu podatkov, njihovem upravljanju ter vrednostih odpiranja podatkov z vidika transparentnosti in njihovega učinka na delovanje družbe. Končni cilj je usposobiti javne uslužbence in funkcionarje, da bodo pri izvajanju svojih nalog upoštevali pomen podatkov za širšo družbeno korist;

**Način izvedbe:** usposabljanje v okvirju posebnega usposabljanja pri Upravni akademiji (ministrstvo, pristojno za javno upravo);

**Kazalci:** Število javnih uslužbencev in funkcionarjev v vladi in ministrstvih, ki bodo opravili letno usposabljanje;

**Rok izvedbe:** 1x letno oziroma po zaposlitvi ali imenovanju

**3A.1d ZAGOTOVITI PREGLEDNOST IN TRANSPARENTNOST EVIDENČNIH NAROČIL**

**Nosilec:** MJU

**Namen in cilj ukrepa:** zagotoviti bolj odprt način zbiranja ponudb pri evidenčnih naročilih in pri tem zagotoviti sodelovanje večjemu številu različnih potencialnih ponudnikov;

**Način izvedbe:** določitev obveznosti o obveščanju vseh ponudnikov, ki sodelujejo v evidenčnih postopkih nad določeno vrednostjo o izboru;

**Kazalci:** ugotovitve nadzornih institucij o izboljšanju stanja;

**Rok izvedbe:** Q3 2023

**A.2 UKREPI NA PODROČJU ZDRAVSTVA**

**3A.2a VZPOSTAVITEV JAVNO DOSTOPNIH EVIDENC TER UGOTOVITEV IZVEDENIH NADZOROV O POSTOPKIH IN DEJAVNOSTIH V ZDRAVSTVU, KJER GRE ZA JAVNO - ZASEBNE POVEZAVE**

**Nosilec:** ministrstvo, pristojno za zdravje, v sodelovanju z javnimi zdravstvenimi zavodi in Zavodom za zdravstveno zavarovanje Slovenije;

**Namen in cilj ukrepa**: odpraviti tveganje za:

1. *neupoštevanje nasprotja interesov;*
2. *nedovoljene vplive in zagotovitev transparentnosti pri izvajanju kliničnih raziskav;*
3. *neupoštevanje nasprotja interesov, neupoštevanje določb o opravljanju drugih dejavnosti in konflikt interesov ter vzpostaviti preglednost, sledljivost in transparentnost izdanih ali zavrnjenih soglasij* za delo izven javnega zdravstvenega zavoda.

**Način izvedbe:**

* Ad1) vzpostavitev evidence in skrbnika prostorov in opreme z navedbo namena, načina, trajanja in uporabnika prostorov ali opreme, vzpostavitev cenikov;
* Ad2) enako kot pod Ad3);
* Ad3) opredelitev postopka nabav zaščitne opreme na način, da bo ta pregleden, sledljiv, transparenten in da bodo jasno opredeljene pristojnosti in odgovornost sodelujočih, pri postopkih naj sodelujejo izključno zaposleni javni uslužbenci, zaposleni na nalogah kot so naloge javnega naročanja, postopki podeljevanja koncesij ali drugih oblik javno-zasebnega partnerstva,Ad4) opredeliti pobudnika in namena raziskave, vira financiranja in nadzora nad prejemniki sredstev, soglasja za izvajanje raziskav glede obsega in načina izvedbe pri izvedbi raziskav;

**Kazalci:** število javnih zavodov z evidenco, število vzpostavljenih evidenc. Analiza razpolaganja s premoženjem javnih zavodov; koliko javnih zdravstvenih zavodov v istih obdobjih opravlja koncesijo in zasebno dejavnost; analiza organiziranosti primarne in sekundarne zdravstvene dejavnosti

**Rok izvedbe:** januar 2024

**3A.2b. DOLOČITEV OBVEZNOSTI POROČANJA ZDRAVSTVENIH ZAVODOV TER NJIHOVIH ZAPOSLENIH, KI PREJEMAJO PLAČILA ALI DRUGE UGODNOSTI OD PRAVNIH OSEB, S KATERIMI SODELUJEJO**

**Nosilec:** ministrstvo, pristojno za zdravje, in ministrstvo, pristojno za finance;

**Namen in cilj ukrepa**: odprava tveganj za:

* neupoštevanje nasprotja interesov,
* nedovoljene vplive,
* sprejemanja daril in uslug
* zagotovitev transparentnosti in preglednosti sodelovanja zdravstvenih delavcev s proizvajalci, zastopniki, izdajatelji revij in podobno;

**Način izvedbe:** objava obvestila donatorjem na spletni strani javnih zavodov s področja zdravstva in seznanitev zaposlenih, da donacije, ki jih namenijo donatorji zaposlenim, nakažejo oziroma predajo instituciji (zdravstveni dom, klinika, bolnica, ipd.), kjer so zaposleni prejemniki. Vzpostavitev in redno posodabljanje zbirne evidence prejetih donacij, plačil in drugih ugodnosti in njena javna objava; donacije postanejo last zdravstvenega zavoda in ne neposrednega prejemnika donacije ;.

**Kazalci:** objavljeno obvestilo javnih zavodov donatorjem o načinu nakazila/predaje donacije in vzpostavljena ter spletno objavljena evidenca prejetih donacij;

**Rok izvedbe:** januar 2024

**3A.3 UKREPI NA PODROČJU ŠOLSTVA IN ŠPORTA**

**3A.3a ZAGOTOVITEV IZVEDBE POSTOPKOV IZBIRE POSLOVODSTVA BREZ PRISOTNOSTI KANDIDATOV**

**Nosilec:** ministrstvo, pristojno za izobraževanje, znanost, šport, v sodelovanju z javnimi zavodi navedenih resorjev in KPK;

**Namen in cilj ukrepa**: Odpraviti tveganje za nasprotje interesov, nedovoljene vplive, preprečiti tudi vplivanje ministrstva in lokalne samouprave na imenovanja ter dati prednost stroki pred vplivi politike;

**Način izvedbe:** Zagotoviti, da član poslovodstva, ki je ponovno kandidat za člana ter je prisoten na seji, katere točka je tudi predstavitev kandidatov za poslovodsko mesto, zapusti sejo pri točki predstavitve in obravnave kandidatov za poslovodstvo;

**Kazalci:** Zapisniki z jasno določbo, da je bil član poslovodstva, ki ponovno kandidira, izločen iz seje pri obravnavi točke, kjer se glasuje o kandidatih ali točke, ko se predstavljajo drugi kandidati za poslovodstvo;

**Rok izvedbe:** na vsakokratni seji poslovodstva zavoda, na kateri se glasuje o članih poslovodstva oziroma se predstavljajo kandidati za člane poslovodstva.

**3A.4 UKREPI NA PODROČJU OKOLJA IN PROSTORA**

**3A.4a OMOGOČITI JAVNI NADZOR NAD VREDNOSTMI OMEJEVALNIH DEJAVNIKOV, DOLOČENIH V ZAKONU (VREDNOSTI HRUPA, SMRADU, PRISOTNOSTI NEČISTOČ)**

**Nosilec:** ministrstvo, pristojno za okolje in prostor;

**Namen in cilj ukrepa:** v javnem interesu je, da so vrednosti hrupa, smradu, prisotnosti nečistoč znane in da ima torej javnost možnost, da se z njimi seznani, zato je namen omogočiti javno objavo teh podatkov, ko kazalci navedenega presegajo zakonske vrednosti;

**Način izvedbe**: javno objaviti vrednosti omejevalnih dejavnikov hrupa, smradu, prisotnosti nečistoč, ko te vrednosti presegajo zakonske omejitve;

**Kazalci:** redna objava podatkov, ko gre za preseganje vrednosti, določenih v zakonu;

**Rok izvedbe:** 1 leto

**3A.4b ZAGOTOVITEV TRANSPARENTNOSTI NA PODROČJU EMISIJ**

**Nosilec:** ministrstvo, pristojno za okolje in prostor oziroma organ v sestavi tega ministrstva;

**Namen in cilj ukrepa**: odprava tveganj za nedovoljeno vplivanje in povečanje transparentnosti;

**Način izvedbe:** Zagotoviti javno dostopne podatke o izdanih okoljevarstvenih dovoljenjih in o rezultatih monitoringa, določenega v okoljevarstvenih dovoljenjih, na osrednjih spletnih straneh državne uprave, v skladu z Zakonom o varstvu okolja;

**Kazalci:** objava podatkov na GOV.si;

**Rok izvedbe:** je že določen z ZVO-2 (6 mesecev od uveljavitve).

**3A.4c TRANSPARENTNOST IN AŽURNOST OBJAVE PODATKOV OB SPREMINJANJU MEJNIH VREDNOSTI EMISIJ IN STANDARDOV KAKOVOSTI OKOLJA**

**Nosilec:** ministrstvo, pristojno za okolje in prostor;

**Namen in cilj ukrepa:** javnost je zainteresirana, da je seznanjena z mejnimi vrednostmi emisij in mejnimi, ciljnimi, opozorilnimi, alarmnimi, kritičnimi, sprožilnimi in načrtovalskimi vrednostmi standardov kakovosti okolja. Prav tako je želja javnosti, da je seznanjena z obrazložitvami predloga oziroma spremembe predpisa, ki je podlaga za izvedene spremembe, in z informacijami, od kdaj se spremembe uporabljajo;

**Način izvedbe:** javno spletno objaviti načrtovane in sprejete spremembe mejnih vrednosti emisije in mejnih, ciljnih, opozorilnih, alarmnih, kritičnih, sprožilnih in načrtovalskih vrednosti standardov kakovosti okolja, ki vključujejo obrazložitev predloga oziroma spremembe predpisa, navedbo od kdaj veljajo spremembe in navedbo pravnega akta, ki je podlaga za izvedene spremembe;

**Kazalci:** redna spletna objava načrtovanih in sprejetih sprememb mejnih vrednosti emisije in mejnih, ciljnih, opozorilnih, alarmnih, kritičnih, sprožilnih in načrtovalskih vrednosti standardov kakovosti okolja;

**Rok izvedbe:** ob vsakokratni načrtovani in sprejeti spremembi.

**3A.5 UKREPI NA PODROČJU KMETIJSTVA**

**3A.5a VZPOSTAVITEV SLEDLJIVEGA IN TRANSPARENTNEGA GOSPODARJENJA S KMETIJSKIMI ZEMLJIŠČI V LASTI RS**

**Nosilec:** ministrstvo, pristojno za kmetijstvo, gozdarstvo in prehrano, v sodelovanju s Skladom kmetijskih zemljišč in gozdov RS in KPK;

**Namen in cilj ukrepa:** odpraviti tveganje negospodarnega in netransparentnega gospodarjenja in razpolaganja s kmetijskimi zemljišči v lasti RS, nedovoljenih vplivov, nezakonitega lobiranja, neupoštevanja nasprotja interesov, omejitev poslovanja;

**Način izvedbe:** določiti način in postopke za sledljivo, pregledno in transparentno gospodarjenje s kmetijskimi zemljišči v lasti RS; izvesti analizo stanja, zagotoviti ustrezno zakonsko podlago za učinkovitejše gospodarjenje in nadzor nad nedovoljenimi posegi na kmetijska zemljišča v lasti RS ter zagotoviti nadzor in ukrepanje ob ugotovljenih kršitvah;

**Kazalci**: Sprememba predpisa, ki ureja zakup kmetijskih zemljišč in kmetij v lasti RS, s katerimi upravlja Sklad kmetijskih zemljišč in gozdov RS.

**Rok izvedbe:** junij 2024

**3B INTEGRITETA IN TRANSPARENTNOST FUNKCIJ V VLADI IN NA MINISTRSTVIH TER POSLANSKE FUNKCIJE**

**3B.a PREUČITEV VELJAVNE UREDITVE IN PRAKSE ZA OPRAVLJANJE DOVOLJENIH DEJAVNOSTI FUNKCIONARJEV IN VZPOSTAVITEV ENOTNE UREDITVE IN IZVAJANJA**

**Nosilec:** ministrstvo, pristojno za javno upravo, v sodelovanju z Generalnim Sekretariatom Vlade RS, ministrstvom, pristojnim za pravosodje ter KPK;

**Namen in cilj ukrepa:** odpraviti tveganje za nasprotje interesov in netransparentno ravnanje; zagotoviti preglednost, enotnost in enako prakso pri izdajanju dovoljenj za opravljanje dovoljenih dejavnosti funkcionarjev;

**Način izvedbe:** določitev enotne vsebine dovoljenja za opravljanje dovoljenih dejavnosti in določitev obsega in načina nadzora nad skladnostjo vsebine dovoljenja in opravljanjem dejavnosti;

**Kazalci:** Izdana enotna dovoljenja;

**Rok izvedbe:** 1 leto

**3B.c PREUČITI JASNOST IN CELOVITOST UREDITVE POSTOPKA V ZVEZI Z IZVAJANJEM INSTITUTA NEZDRUŽLJIVOSTI OPRAVLJANJA POSLANSKE FUNKCIJE TER PREPOVEDI OPRAVLJANJA DEJAVNOSTI OZIROMA ČLANSTVA**

**Nosilec:** ministrstvo, pristojno za javno upravo, v sodelovanju z ministrstvom, pristojnim za pravosodje ter Državnim zborom RS in KPK;

**Namen in cilj ukrepa:** ugotoviti ustreznost sedanje ureditve in predlagati morebitno potrebne zakonodajne spremembe ali dopolnitve in s tem odprava tveganja za nedosledno in pomanjkljivo izvajanje nalog funkcije poslanca, za nasprotje interesov; ureditev področja nezdružljivosti poslanske funkcije; zagotovitev jasne in enotne ureditve ter uporabe v praksi;

**Način izvedbe:** novela Zakona o poslanci;

**Kazalci:** uveljavitev novele zakona, ki bo uredila predmetno področje;

**Rok izvedbe:** 2 leti

**3B.d DOSLEDNO OBVEŠČANJE ORGANOV, PRISTOJNIH ZA IZDAJO DOVOLJENJA ZA DOSTOP DO TAJNIH PODATKOV, O VSEH SPREMEMBAH IZ VARNOSTNIH VPRAŠALNIKOV**

**Nosilec:** ministrstvo, pristojno za notranje zadeve, v sodelovanju z ministrstvom, pristojnim za obrambo,SOVO, UVTP in ostalimi ministrstvi;

**Namen in cilj ukrepa:** zagotoviti, da funkcionarji z najvišjimi stopnjami izdanih dovoljenj za dostop do tajnih podatkov dosledno obveščajo izdajatelja dovoljenja (ministrstvo, pristojno za notranje zadeve, ministrstvo, pristojno za obrambo, SOVA) o spremembah podatkov, skladno z Zakonom o tajnih podatkih;

**Način izvedbe**: UVTP in za tajne podatke pristojne službe ministrstev in vladnih služb redno opozarjajo funkcionarje z izdanimi dovoljenji za dostop do tajnih podatkov o dolžnosti obveščanja o vseh spremembah iz varnostnih vprašalnikov. O morebitnih spremembah je treba ves čas veljavnosti dovoljenja obveščati organ, ki je izdal dovoljenje (23. in 25.d člen ZTP). Za kršitev določila je predpisana globa v višini od 500 do 1.000 EUR, posledica je lahko tudi odvzem dovoljenja in s tem neizpolnjevanje pogojev za zasedbo funkcije;

**Kazalci:** število prejetih obvestil o spremembah podatkov;

**Rok izvedbe:** takoj

**3.C UKREPI ZA INŠPEKCIJSKE ORGANE**

**3C.a ODPRAVA TVEGANJ ZA NEUČINKOVITO IZVAJANJE NADZORNIH NALOG**

**Nosilec:** Inšpekcijski svet v sodelovanju z inšpekcijskimi organi in KPK;

**Namen in cilj ukrepa:** Vzpostavitev ustreznih rešitev za večjo učinkovitost delovanja inšpekcij, glede na tveganja, kot so premajhno število inšpektorjev, pomanjkanje kriterijev in meril za nadzor po uradni dolžnosti in na prijavo, neodzivnost na prijave za izvedbo nadzora;

**Način izvedbe:** Opredelitev tveganj, ki povzročajo neučinkovitost delovanja inšpekcijskih organov in predlogi za odpravo tveganj;

**Kazalci:** Opredeljena tveganja za neučinkovitost in predlogi rešitev zanje;

**Rok izvedbe:** 1 leto

**3.Č PRIPOROČILA ZA OBČINE**

**3Č.a OSVEŠČANJE O TVEGANJIH NASPROTJA INTERESOV V PRIMERIH ČLANSTVA OBČINSKIH FUNKCIONARJEV V SKUPŠČINAH JAVNIH PODJETIJ, KI JIH USTANOVI OBČINA, V KATERIH FUNKCIONARJI OPRAVLJAJO DEJAVNOSTI**

**Nosilec:** ministrstvo, pristojno za javno upravo, v sodelovanju z reprezentativnimi združenji občin in KPK;

**Namen in cilj ukrepa:** zmanjšanje tveganj za nasprotje interesov ter kršitev prepovedi članstva in opravljanja pridobitne dejavnosti skladno s 27. členom Zakona o integriteti in preprečevanju korupcije (ZIntPK);

**Način izvedbe:** usposabljanja občinskih funkcionarjev z namenom osveščanja glede okoliščin in stanj, ki povzročajo tveganja za nasprotje interesov glede na funkcijo ter članstvom v skupščinah javnih podjetij, ki jih ustanovi občina;

**Kazalci:** število izvedenih usposabljanj z vključeno vsebino; objavljeni seznami članstev občinskih funkcionarjev v skupščinah javnih podjetij, katerih ustanovitelj je občina, v kateri funkcionar opravlja funkcijo;

**Rok izvedbe:** po vsakokratnih rednih lokalnih volitvah

**3Č.b OSVEŠČANJE O OBVEZNOSTI AŽURNEGA POROČANJA O LOBISTIČNIH STIKIH, PRIJAVI PREMOŽENJSKEGA STANJA, OMEJITVI POSLOVANJA IN DOSLEDNEM IZOGIBANJU OKOLIŠČINAM ZA NASPROTJE INTERESOV**

**Nosilec:** ministrstvo, pristojno za javno upravo, v sodelovanju z reprezentativnimi združenji občin in KPK;

**Namen in cilj ukrepa:** dvig osveščenosti ter poznavanja pravilnega načina ravnanja v situacijah in okoliščinah, ki bi lahko pomenile tveganje za nastanek nasprotja interesov, glede obveznosti poročanja o lobističnih stikih, prijave premoženjskega stanja ter glede omejitev poslovanja;

**Način izvedbe:** izvedba rednih usposabljanj, objava povezave na uradno spletno stran KPK v okviru spletnih strani lokalnih skupnosti;

**Kazalci:** število izvedenih letnih usposabljanj z vključeno vsebino; objava povezave na uradno spletno stran KPK na spletnih straneh lokalnih skupnosti;

**Rok izvedbe:** po vsakokratnih rednih lokalnih volitvah

 **PROGRAM VLADE REPUBLIKE SLOVENIJE ZA KREPITEV INTEGRITETE IN TRANSPARENTNOSTI V JAVNEM SEKTORJU 2022 – 2026:**

**UKREPI**

|  |  |  |  |  |
| --- | --- | --- | --- | --- |
| **Zap.****št.** | **Naziv poglavja****ali ukrepa** | **Nosilec****Ukrepa****(organ)** | **Sodelujoči** | **Rok izvedbe** |
| **1.** | **TRAJNI****UKREPI V** **JAVNEM SEKTORJU** |  |  |  |
| **1a** | Usposabljanje za javne uslužbence in funkcionarje v državnih organih, upravah lokalnih skupnosti in drugih osebah javnega prava  | ministrstvo, pristojno za javno upravo (Upravna akademija) | KPK, ministrstvo, pristojno za notranje zadeve,TI |  |
| **1b** | Osveščanje pravosodnih organov in pravosodnih poklicev v širšem smislu na področju zagotavljanja etike in integritete  | ministrstvo, pristojno za pravosodje(Center za izobraževanjev pravosodju) |  |  |
| **1c** | Osveščanje za večjo integriteto in transparentno delovanje predstavnikov države v nadzornih organih poslovnih subjektov, v katerih ima država večinski delež ali prevladujoč vpliv  | ministrstvo, pristojno za finance | ministrstvo, pristojno za javno upravo, ministrstvo, pristojno za gospodarstvo, v sodelovanju s KPK in SDH |  |
| **1d** | Krepitev integritete in transparentnosti pri postopkih javnega naročanja | ministrstvo, pristojno za javno upravo |  |  |
| **2.** | **DOKONČANJE ZAČETIH UKREPOV IZ PROGRAMA VLADE 2017-2019** |  |  |  |
| **2a** | Zagotovitev učinkovitega gospodarjenja z državnimi nepremičninami (Gospodar) | ministrstvo, pristojno za javno upravo |  |  |
| **2b** | Sistemska ureditev oziroma dopolnitev ureditve delovanja in financiranja invalidskih, humanitarnih in športnih organizacij z namenom odprave tveganj za korupcijo in neracionalno porabo finančnih sredstev | ministrstvo, pristojno za gospodarstvo | ministrstvo, pristojno za finance, KPK |  |
| **3.** | **NOVI UKREPI** |  |  |  |
| **3A** | **INTEGRITETA JAVNE****UPRAVE** |  |  |  |
| **3A.1** | **UKREPA ZA VSA****PODROČJA** |  |  |  |
| **3A.1a** | RAZŠIRITEV VSEBIN - USPOSABLJANJ ZA JAVNE USLUŽBENCE IN FUNKCIONARJE V DRŽAVNIH ORGANIH, UPRAVAH LOKALNIH SKUPNOSTI IN DRUGIH OSEBAH JAVNEGA PRAVA | ministrstvo, pristojno za javno upravo | Transparency International Slovenia (TI) in KPK; | **2024** |
| **3A.1b** | PREVERJANJE POZNAVANJA INSTITUTOV ZAKONA O INTEGRITETI V DRŽAVNIH ORGANIH IN UPRAVAH SAMOUPRAVNIH LOKALNIH SKUPNOSTIH  | ministrstvo, pristojno za javno upravo | Transparency International Slovenia (TI) in KPK | **2024** |
| **3A.1c** | TRANSPARENTNOST – SPODBUJANJE OBJAVE JAVNIH PODATKOV V ODPRTIH FORMATIH | ministrstvo, pristojno za javno upravo | ministrstvo, pristojno za digitalno preobrazbo in Informacijski pooblaščenec | 1x letno oziroma po zaposlitvi ali imenovanju |
| **3A.1d** | ZAGOTOVITI TRANSPARENTNOST EVIDENČNIH NAROČIL | ministrstvo, pristojno za javno upravo |  | **Marec 2023** |
| **3A.2** | **UKREPI NA PODROČJU ZDRAVSTVA** |  |  |  |
| **3A.2a** | VZPOSTAVITEV JAVNO DOSTOPNIH EVIDENC TER UGOTOVITEV IZVEDENIH NADZOROV O POSTOPKIH IN DEJAVNOSTIH V ZDRAVSTVU, KJER GRE ZA JAVNO - ZASEBNE POVEZAVE | ministrstvo, pristojno za zdravstvo | ZZZS in javnizdravstvenizavodi | **Januar 2024** |
| **3A.2b** | DOLOČITEV OBVEZNOSTI POROČANJA ZDRAVSTVENIH ZAVODOV TER NJIHOVIH ZAPOSLENIH , KI PREJEMAJO PLAČILA ALI DRUGE UGODNOSTI OD PRAVNIH OSEB, S KATERIMI SODELUJEJO | ministrstvo, pristojno za zdravstvo | ministrstvo, pristojno za finance | **Januar 2024** |
| **3A.3**  | **UKREPI NA PODROČJU ŠOLSTVA IN ŠPORTA**  |  |  |  |
| **3A.3a** | ZAGOTOVITEV IZVEDBE POSTOPKOV IZBIRE POSLOVODSTVA BREZ PRISOTNOSTI KANDIDATOV | ministrstvo, pristojno za izobraževanje, znanost in šport | javni zavodi s področja izobraževanja in športaKPK | **na vsakokratni seji poslovodstva zavoda, na kateri se glasuje o članih poslovodstva oziroma se predstavljajo kandidati za člane poslovodstva.** |
| **3A.4** | **UKREPI NA PODROČJU OKOLJA IN PROSTORA** |  |  |  |
| **3A.4a** | OMOGOČITI JAVNI NADZOR NAD VREDNOSTMI OMEJEVALNIH DEJAVNIKOV, DOLOČENIH V ZAKONU (VREDNOSTI HRUPA, SMRADU, PRISOTNOSTI NEČISTOČ) | ministrstvo, pristojno za okolje in prostor |  | **1 leto** |
| **3A.4b** | ZAGOTOVITEV TRANSPARENTNOSTI NA PODROČJU EMISIJ | ministrstvo, pristojno za okolje in prostor |  |  **je že določen z ZVO-2 (6 mesecev od uveljavitve)** |
| **3A.4c** | TRANSPARENTNOST IN AŽURNOST OBJAVE PODATKOV OB SPREMINJANJU MEJNIH VREDNOSTI EMISIJ IN STANDARDOV KAKOVOSTI OKOLJA | ministrstvo, pristojno za okolje in prostor oziroma organ v njegovi sestavi |  |  **ob vsakokratni načrtovani in sprejeti spremembi** |
| **3A.5** | **UKREPI NA PODROČJU KMETIJSTVA**  |  |  |  |
| **3A.5a** | VZPOSTAVITEV SLEDLJIVEGA IN TRANSPARENTNEGA GOSPODARJENJA S KMETIJSKIMI ZEMLJIŠČI V LASTI RS | ministrstvo, pristojno za kmetijstvo, gozdarstvo in prehrano | KPKSklad kmetijskih zemljišč in gozdov | **Junij 2024** |
| **3B** | **INTEGRITETA IN TRANSPARENTNOST FUNKCIJ V VLADI IN NA MINISTRSTVIH TER POSLANSKE FUNKCIJE** |  |  |  |
| **3B.a** | PREUČITEV VELJAVNE UREDITVE IN PRAKSE ZA OPRAVLJANJE DOVOLJENIH DEJAVNOSTI FUNKCIONARJEV IN VZPOSTAVITEV ENOTNE UREDITVE IN IZVAJANJA | ministrstvo, pristojno za javno upravo | Generalni Sekretariat vlade RSministrstvo, pristojno za pravosodjeKPK | **1 leto** |
| **3B.b** | PREUČITI JASNOST IN CELOVITOST UREDITVE POSTOPKA V ZVEZI Z IZVAJANJEM INSTITUTA NEZDRUŽLJIVOSTI OPRAVLJANJA POSLANSKE FUNKCIJE TER PREPOVEDI OPRAVLJANJA DEJAVNOSTI OZIROMA ČLANSTVA  | ministrstvo, pristojno za javno upravo | ministrstvo, pristojno za pravosodjeDržavni zbor RSKPK | **2 leti** |
| **3B.d** | DOSLEDNO OBVEŠČANJE ORGANOV, PRISTOJNIH ZA IZDAJO DOVOLJENJA ZA DOSTOP DO TAJNIH PODATKOV O VSEH SPREMEMBAH IZ VARNOSTNIH VPRAŠALNIKOV | ministrstvo, pristojno za notranje zadeve | ministrstvo, pristojno za obramboSOVAUVTPministrstva | **takoj** |
| **3C** | **UKREPI ZA INŠPEKCIJSKE ORGANE – MJU in Inšpekcijski svet** |  |  |  |
| **3C.a** | ODPRAVA TVEGANJ ZA NEUČINKOVITO IZVAJANJE NADZORNIH NALOG | Inšpekcijski svet | Inšpekcijski organiKPK | **1 leto** |
| **3Č** | **PRIPOROČILA ZA UPRAVE LOKALNIH SKUPNOSTI** |  |  |  |
| **3Č.a** | OSVEŠČANJE O TVEGANJIHNASPROTJA INTERESOV V PRIMERIH ČLANSTVA OBČINSKIH FUNKCIONARJEV V SKUPŠČINAH JAVNIH PODJETIJ, KI JIH USTANOVI OBČINA, V KATERIH FUNKCIONARJI OPRAVLJAJO DEJAVNOSTI | ministrstvo, pristojno za javno upravo | Reprezentativna združenja občin KPK | **po vsakokratnih rednih lokalnih volitvah** |
| **3Č.b** | OSVEŠČANJE O OBVEZNOSTI AŽURNEGA POROČANJA O LOBISTIČNIH STIKIH, PRIJAVI PREMOŽENJSKEGA STANJA, OMEJITVI POSLOVANJA IN DOSLEDNEM IZOGIBANJU OKOLIŠČINAM ZA NASPROTJE INTERESOV | ministrstvo, pristojno za javno upravo | Reprezentativna združenja občin KPK | **po vsakokratnih rednih lokalnih volitvah.** |

1. Wikipedija, splošna enciklopedija [↑](#footnote-ref-1)